|  |  |
| --- | --- |
|   | Azərbaycan Respublikası Vergilər Nazirliyinin Kollegiyasının 24.12.2012-ci il tarixli 1217050000004800 nömrəli Qərarı ilə təsdiq edilmişdir.*(Vergilər Nazirliyinin Kollegiyasının 31 iyul 2017-ci il tarixli1717050000017600 nömrəli Qərarı ilə təsdiq edilmişəlavə və dəyişikliklərlə)* Əlavə - 34 |

 “***Kommersiya qurumlarının dövlət reyestri məlumatlarının verilməsi” elektron xidməti üzrə inzibati reqlament***

**1. Ümumi müddəalar**

**1.1. Elektron xidmətin adı:***Kommersiya qurumlarının dövlət reyestri məlumatlarının verilməsi.*

**1.2.**      **Elektron xidmətin məzmunu:***Bu xidmət vasitəsilə istifadəçi vergi orqanlarında qeydiyyata alınmış kommersiya qurumlarının kommersiya sirri* və (və ya) vergi sirri *hesab edilməyən dövlət reyestri məlumatlarını əldə edir.*

*“Hüquqi şəxslərin dövlət qeydiyyatı və dövlət reyestri haqqında” Azərbaycan Respublikasının Qanununun 2.0.8-ci maddəsinə əsasən, hüquqi şəxslərin dövlət reyestri - Azərbaycan Respublikasının ərazisində qeydiyyata alınmış hüquqi şəxslər, xarici hüquqi şəxslərin nümayəndəlik və ya filialları, eləcə də Azərbaycan Respublikasının ərazisində dövlət qeydiyyatına alınmış hüquqi şəxslərin nümayəndəlik və filialları və digər qurumları barəsində məlumatlar (qeydlər) məcmusudur.*

**1.3. Elektron xidmətin göstərilməsinin hüquqi əsası:***Azərbaycan Respublikasının Vergi Məcəlləsinin 24-cü və 30-cu maddələri, “İnformasiya əldə etmək haqqında” Azərbaycan Respublikası Qanununun 10-cu maddəsi, Azərbaycan Respublikası Prezidentinin 2001-ci il 29 mart tarixli 454 nömrəli Fərmanı ilə təsdiq edilmiş “Azərbaycan Respublikasının Vergilər Nazirliyi haqqında Əsasnamə”nin 8.2-ci və 8.4-1-ci bəndləri, “Hüquqi şəxslərin dövlət qeydiyyatı və dövlət reyestri haqqında” Azərbaycan Respublikasının Qanununun 18-ci maddəsi, Azərbaycan Respublikası Prezidentinin “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” 23 may 2011-ci il tarixli, 429 nömrəli Fərmanının 2-ci və 2-1-ci hissələri, Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş, 1 nömrəli əlavə - “Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları", həmin Qaydalara 1 nömrəli əlavə, eləcə də "Elektron xidmət növlərinin Siyahısı"nın 7.45-ci bəndi.*

**1.4. Elektron xidməti göstərən dövlət qurumunun adı:***Azərbaycan Respublikasının Vergilər Nazirliyi.*

**1.5. Elektron xidmətin digər icraçıları:***Yoxdur.*

**1.6. Elektron xidmətin avtomatlaşdırılma səviyyəsi:***Bu sahədə göstərilən elektron xidmət tam avtomatlaşdırılmışdır.*

**1.7. Elektron xidmətin icra müddəti:***Elektron xidmətin icra müddəti sorğunun informasiya sistemi tərəfindən emalı müddətindən asılıdır.*

**1.8. Elektron xidmətin göstərilməsinin nəticəsi:***İstifadəçi vergi orqanlarında qeydiyyata alınmış kommersiya qurumlarının kommersiya sirri* və (və ya) vergi sirri *hesab edilməyən dövlət reyestri məlumatlarını əldə edir.*

**2. Elektron xidmətin göstərilməsinin həyata keçirilməsi**

**2.1. Elektron xidmətin növü:***İnteraktiv.*

**2.2. Elektron xidmət üzrə ödəniş:** *Ödənişsiz.*

**2.3. Elektron xidmətin istifadəçiləri:***Fiziki və hüquqi şəxslər.*

**2.4. Elektron xidmətin təqdim olunma yeri:***Azərbaycan Respublikasının Vergilər Nazirliyinin rəsmi internet səhifəsinin “E-xidmətlər” bölməsi**(https://www.e-taxes.gov.az/ebyn/commersialChecker.jsp), https://www.e-gov.az*.

**2.5. Elektron xidmət barədə məlumatlandırma:**

*- http://www.taxes.gov.az;*

*- https://www.e-taxes.gov.az;*

*- https://www.e-gov.az;*

*- Azərbaycan Respublikasının Vergilər Nazirliyinin Çağrı Mərkəzi (195);*

*- Vergi ödəyicilərinə xidmət strukturları (müvafiq idarə və şöbələr);*

*- Vergi ödəyicilərinə xidmət mərkəzləri;*

*- office@taxes.gov.az.*

**2.6. Elektron xidmətin göstərilməsi üçün tələb olunan sənədlər və onların təqdim olunma forması:***Elektron xidmətin göstərilməsi üçün sənəd tələb olunmur.*

**3. Elektron xidmətin göstərilməsi üçün** **inzibati prosedurlar**

**3.2. İnteraktiv elektron xidmətlər uçun sorğu:**

**3.2.1. Sorğunun formalaşdırılması:***Xidmətin göstərilməsi prosesi tamamilə informasiya sistemləri tərəfindən həyata keçirilir. İstifadəçi bu reqlamentin 2.4-cü bəndində elektron xidmətin təqdim edildiyi internet ünvanından “E-xidmətlər” bölməsindən “Kommersiya qurumlarının dövlət reyestri məlumatlarının verilməsi” adlı alt bölməsini seçir. Ekranda axtarış ekranı çıxır. Axtarış ekranı iki növ axtarış imkanına malikdir: “Ada görə axtarış” və “VÖEN-ə görə axtarış”. “Ada görə axtarış”dan istifadə edildikdə, boş xanaya axtarılan kommersiya hüquqi şəxsin adı, “VÖEN-ə görə axtarış”dan istifadə edildikdə isə kommersiya hüquqi şəxsin VÖEN-i daxil edilir. “Ada görə axtarış” zamanı sorğu materialları sistemə daxil edilərək istifadəçi tərəfindən təsdiqləndiyi andan oxşar adlara malik olan kommersiya hüquqi şəxslərin adı və VÖEN-i informasiya sistemində emalı müddətindən asılı olaraq ekrana çıxır. “VÖEN-ə görə axtarış” zamanı isə axtarılan kommersiya hüququ şəxsin VÖEN-i sistemə daxil edilərək istifadəçi tərəfindən təsdiqləndiyi andan həmin kommersiya hüququ şəxsin dövlət reyestrinə daxil edilmiş və kommersiya sirri* və (və ya) vergi sirri *hesab edilməyən məlumatları, yəni kommersiya qurumunun adı, VÖEN-i, təşkilat-hüquqi forması, hüquqi ünvanı, nizamnamə kapitalı, maliyyə ili, qanuni təmsilçisi və dövlət qeydiyyatına alındığı tarixi əks etdirən cədvəl formasında məlumatlar informasiya sistemində emalı müddətindən asılı olaraq ekrana çıxır.*

**3.2.2. Sorğunun qəbulu:***Sorğu məlumatları sistemə daxil edilərək istifadəçi tərəfindən təsdiqləndiyi andan avtomatik olaraq qəbul edilir və sorğunun informasiya sistemində emalı müddətindən asılı olaraq ekranda göstərilir.*

**3.3. Elektron xidmətin göstərilməsi və ya imtina edilməsi:**

**3.3.1. Sorğunun yerinə yetirilməsindən imtina halları (tam və qismən avtomatlaşdırılmış xidmətlərin uyğun xüsusiyyətləri nəzərə alınmaqla):***İstifadəçi sorğunun formalaşdırılması üçün bu reqlamentin 3.2.1-ci yarımbəndində nəzərdə tutulmuş məlumatları səhv daxil etdikdə sorğu qəbul edilmir. Səhv məlumatın daxil edilməsi istifadəçinin yenidən sorğu verməsinə mane olmur.*

**3.3.2. Sorğunun qəbulu:***İstifadəçi tərəfindən bu reqlamentin 3.2.1-ci yarımbəndində nəzərdə tutulmuş məlumatlar düzgün daxil edildikdə sorğu qəbul olunur.*

**3.4. Sorğunun icrası:**

**3.4.1. Ardıcıl hər bir inzibati əməliyyat, o cümlədən məsul şəxs haqqında məlumat:***Məlumatlar Reqlamentin 3.2.1-ci yarımbəndindəki qaydaya uyğun sistemə daxil edilir, “YOXLA” düyməsi sıxılan an sorğu icra olunur və sorğunun informasiya sistemində emalı müddətindən asılı olaraq ekranda göstərilir.*

*Elektron xidmətin göstərilməsinə Azərbaycan Respublikasının Vergilər Nazirliyinin* Vergi ödəyicilərinə xidmət və şəffaf vergi partnyorluğu departamenti və Vergilər Nazirliyinin İnformasiya texnologiyaları mərkəzi *məsuliyyət daşıyır.*

**3.4.2. Hər bir inzibati əməliyyatın məzmunu, yerinə yetirilmə müddəti və/və ya maksimal yerinə yetirilmə müddəti:***Elektron xidmətin fəaliyyəti hər hansı bir inzibati prosedur ilə əhatə olunmayıb.*

**3.4.3. İnzibati əməliyyatda iştirak edən digər dövlət orqanı haqqında məlumat:***Yoxdur.*

**3.4.4. Hər bir inzibati prosedurun nəticəsi və onun verilməsi qaydası:***Elektron xidmətin göstərilməsi zamanı sistemdə sorğunun cavablandırılması real vaxt rejimdə dərhal aparılır və sorğunun informasiya sistemində emalı müddətindən asılı olaraq ekranda sorğu edilən kommersiya qurumlarının dövlət reyestri barədə müvafiq informasiya göstərilir.*

**3.5. Elektron xidmətin yerinə yetirilməsinə nəzarət:**

**3.5.1. Nəzarət forması:***Elektron xidmət servisinin daim işlək vəziyyətdə olması Azərbaycan Respublikasının Vergilər Nazirliyi tərəfindən gündəlik nəzarətdə saxlanılır.*

**3.5.2. Nəzarət qaydası:***Bu xidmətin yerinə yetirilməsinə nəzarət Azərbaycan Respublikasının Vergilər Nazirliyinin* İnformasiya texnologiyaları mərkəzi *tərəfindən həyata keçirilir və bu prosesdə yaranan hər hansı anlaşılmazlığın aradan qaldırılması və ya metodiki dəstəyin göstərilməsi məqsədilə Azərbaycan Respublikasının Vergilər Nazirliyinin Çağrı Mərkəzi (195) fəaliyyət göstərir.*

**3.6. Elektron xidmətin göstərilməsi üzrə mübahisələr:***İstifadəçi elektron xidmətlə bağlı onu razı salmayan istənilən məsələ barədə inzibati qaydada yuxarı səlahiyyətli orqana (vəzifəli şəxsə) və məhkəməyə şikayət edə bilər.*

**3.6.1. İstifadəçinin şikayət etmək hüququ haqqında məlumat:***Elektron xidmətin göstərilməsindən və ya elektron xidmətin göstərilməsindən imtinadan qanunvericiliyə uyğun olaraq inzibati qaydada və (və ya) məhkəməyə şikayət verilə bilər.*

**3.6.2. Şikayətin əsaslandırılması və baxılması üçün lazım olan informasiya:***İnzibati şikayətin forması “İnzibati icraat haqqında” Azərbaycan Respublikasının Qanununun 74-cü maddəsinə uyğun olmalıdır.*

**3.6.3. Şikayətin baxılma müddəti:***Şikayət inzibati orqana verildikdə, şikayətə “İnzibati icraat haqqında” Azərbaycan Respublikasının Qanunun 78-ci maddəsinə əsasən, 1 ay müddətinə baxılır.*

**3.6.4.***Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.*